วิวัฒน์ถือหุ้นใหญ่ACAP
วิวัฒน์ วิฑูรย์เธียรผงาดถือหุ้นใหญ่ACAP 49.19%หลังทุนญี่ปุ่นถอย
9 มิ.ย. 2553

วิวัฒน์ วิฑูรย์เธียรผงาดถือหุ้นใหญ่ACAP 49.19%หลังทุนญี่ปุ่นถอย
นายอิสสระชัย เดชาฤทธิ์ กรรมการ บริษัท เอแคป แอ๊ดไวเซอรี่ (ACAP)เปิดเผยว่า ล่าสุดบริษัทได้เปลี่ยนแปลงโครงสร้างผู้ถือหุ้นใหญ่ หลังจากวันนี้ได้มีรายการซื้อหุ้นในกระดานขนาดใหญ่(บิ๊กล็อต)เกิดขึ้นโดยกลุ่มบริษัท ORIX CORPORATION ซึ่งเป็นกลุ่มทุนญี่ปุ่นที่ถือหุ้นบริษัทอยู่ 25 ล้าน นุ้นหรือ 20% ได้ขายหุ้นให้กับกลุ่มผู้ถือหุ้นคนไทย  คือ กลุ่มนายวิวัฒน์ วิฑูรย์เธียร  จากเดิมถือหุ้นอยู่ 36.39 %  ได้รับซื้อหุ้นจำนวน 12.80 % ทำให้สัดส่วนการถือหุ้นเพิ่มเป็น 49.19 % นายเอนก ปิ่นวนิชย์กุล เดิมถือหุ้นอยู่ 4.72 % ซื้อเพิ่มมา 5.60%ทำให้ถือหุ้นทั้งหมด 10.32% และนายศฤงคาร สุทัศน์ชูโต เดิมถืออยู่ 4.79% ซื้อมาอีก 1.60% ทำให้ถือหุ้นทั้งหมด 6.39% 
อย่างไรก็ตามการเปลี่ยนแปลงโครงสร้างการถือหุ้นครั้งนี้จะไม่มีผลต่อการเปลี่ยนแปลงอำนาจในการบริหารงาน 
นอกจากนี้ การซื้อหุ้นของผู้บริหารทั้ง 3 ท่านดังกล่าวไม่เข้าข่ายที่จะต้องดำเนินการทำคำเสนอซื้อ หลักทรัพย์ทั้งหมด (Tender Offer) เนื่องจากว่าการทำรายการดังกล่าวของบุคคลทั้ง 3 ไม่เข้าข่ายเป็น Acting in Concert